section_heading: Moderno doba
paragraph_text: Dana 3. siječnja 1992. godine u 18 sati trebalo je stupiti na snagu ranije potpisano primirje između Hrvatske vojske i JNA u cijeloj Hrvatskoj, pa su srpske snage, u nakani da prije toga otmu što više teritorija na drniškoj bojišnici od ranih jutarnjih sati započele žestoku artiljerijsku vatru iz bitnica. Najžešći artiljerijski i pješački napad Srbi su pokušali preko zaseoka Strunje u selu Moseć gdje su ih zaustavili pripadnici HOS-a i 114. brigade HV-a. Hrvatske obrambene jedinice koje su branile potez od Moseća do Mirlović Polja bile su: Trogirska bojna 114. brigade HV-a, samostalni vod "Skejo" IX. bojne HOS-a "Rafael vitez Boban", samostalni vod Umljanovići 113. brigade HV - "Žuti mravi", samostalna satnija "Brodomerkur", samostalni vod "Čavoglave" i samostalna satnija "Mirlović polje".<ref>[https://crnemambe.hr/crne-mambe/stalne-rubrike/ratovi/u-vihoru-rata/9459-3-sijecnja-1992-zaustavljen-srpski-okupator-na-ruzickoj-bojisnici-domoljubni-portal-cm-u-vihoru-rata Crnemambe.hr, ''3. siječnja 1992. - zaustavljen srpski okupator na Ružićkoj bojišnici'']